stanford-oval/wikipedia huggingface dataset:
Sveitsin italiankielinen yliopisto
Opiskelijat ja henkilökunta

Syyslukukaudella 2019 yliopistossa oli 2 970 opiskelijaa. Heistä 26 prosenttia oli Ticinon kantonista, seitsemän prosenttia muualta Sveitsistä. Puolet opiskelijoista (49 %) oli italialaisia. Ulkomaisia opiskelijoita oli kaikkiaan 67 prosenttia kaikista opiskelijoista, kaikkiaan 96 maasta. Suurin osa opiskeli kandidaatin tutkintoa (1 300) tai maisterin tutkintoa (1 300). Tohtori- ja jatkokoulutusopiskelijoita oli yhteensä 400.
Henkilökuntaa yliopistolla oli syksyllä 2018 yhteensä 1 059, täysaikaisiksi muutettuna 645 henkilötyövuotta.
Taloustietoja

Vuonna 2018 yliopiston kulut olivat 128 milj. Sfr. Päärahoittajat olivat liittovaltio (54 milj. Sfr), Ticinon kantoni (23 milj. Sfr.) ja muut kantonit (14 milj. Sfr.). Vajaa kolmasosa tuloista (37 milj. Sfr) tuli muualta kuten opiskelumaksuista (12 millj. Sfr.), tilaustöistä ja palvelumyynnistä.
Vertailua

Sveitsin italiankielinen yliopisto on maailmanlaajuisissa vertailuissa 2010-luvulla luokiteltu sijoille 300–800.
Aiheesta muualla

Kuvia tai muita tiedostoja aiheesta Sveitsin italiankielinen yliopisto Wikimedia Commonsissa
Viralliset sivut (italiaksi) (englanniksi)
Marcacci, Marco: Universität der italienischen Schweiz (Sveitsin historiallisen tietosanakirjan artikkeli) Historisches Lexikon der Schweiz (HLS).  7.2.2013. Bern:  Stiftung HLS. (saksaksi), (ranskaksi), (italiaksi)
The Funeral of Being

| The Funeral of Being Xasthur |
| --- | --- | --- |

Studioalbumin tiedot
 Äänitetty : 2002–2003
 Julkaistu: 21. lokakuuta 2003
 Tuottaja(t): Malefic
 Tyylilaji: black metal
 Kesto: 48.48
 Levy-yhtiö: Blood Fire Death
Xasthurin muut julkaisut
| Suicide in Dark Serenity 2003 | The Funeral of Being 2003 | Telepathic with the Deceased 2004 |
The Funeral of Being on yhdysvaltalaisen yhden miehen black metal -yhtyeen Xasthurin toinen studioalbumi.
Displeased Records julkaisi levystä 666 kappaletta painetun tupla-LP:n vuonna 2004, joka sisältää yhden ennenjulkaisemattoman kappaleen ja Forgotten Woods -coverin.
Kappaleet

The Awakening to the Unknown Perception of Evil – 7.12
Tyrant of Nightmares – 6.47
Intro – 1.02
Sigils Made of Flesh and Trees – 5.18
Blood From the Roots of the Forest Part II – 1.32
Blood From the Roots of the Forest Part I – 8.50
Intro – 1.11
Bleak Necrotic Paleness – 2.29
Reflecting Hateful Energy – 7.55
Tyrant of Nightmares – 5.29 (Darkened Winter Promo '01 -versio)
Outro – 1.03
Aiheesta muualla

Albumi The Funeral of Being Encyclopaedia Metallum -sivustolla (englanniksi)
This Is Us

This Is Us voi tarkoittaa seuraavia:
This Is Us, Backstreet Boys -yhtyeen albumi vuodelta 2009
This Is Us, The Necessaryn albumi vuodelta 2004
This Is Us, The Searchers -yhtyeen albumi vuodelta 1964
This Is Us Tour -kiertue, Backstreet Boys -yhtyeen vuosina 2009–2010 tekemä konserttikiertue
This Is Us, NBC:n televisiosarja vuodelta 2016.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”This Is Us”, voi hakea sivunnimihaulla, laajalla sivunnimihaulla tai tekstihaulla.
Kenneth Hite

Kenneth Hite Ropeconissa 12. elokuuta 2006
Kenneth Hite (s. 15. syyskuuta 1965) on yhdysvaltalainen kirjailija, kolumnisti ja roolipelisuunnittelija. Hän on työskennellyt pitkään roolipelialalla ja salaliittoteorioiden asiantuntija.
Henkilöhistoria

Kenneth Hite syntyi Tulsan kaupungissa, Oklahomassa, ja kävi koulua vuosina 1979–1983 Bishop McGuinness High Schoolissa, Oklahoma Cityssä. Vuonna 1983 hän aloitti opinnot East Central Universityssa ja vuodesta 1988 Chicagon yliopistossa. Hite valmistui kandidaatiksi pääaineenaan kartografiaa ja maisteriksi 1990 pääaineenaan kansainvälinen politiikka. Hän asuu Chicagossa.
Vuodesta 1981 lähtien Hite on kirjoittanut pelejä ja tehnyt sitä työkseen vuodesta 1995 asti. Hän ollut kirjoittamassa ja toimittamassa lukuisia roolipelikirjoja. Merkittävimpiä ovat GURPS-lähdekirjat, Mage: The Ascensionin lisäosat, Last Unicorn Gamesin Star Trek RPG, Unknown Armies ja Mongoose Publishingin RuneQuest (2006). Hite oli Ropeconin kunniavieraana 2006.
Hite kirjoittaa ”Suppressed Transmission” -kolumnia Pyramid-lehteen. Hänen aikaisempia kolumnejaan on koottu yhteen kokoelmiksi Suppressed Transmission: The First Broadcast ja Suppressed Transmission 2: The Second Broadcast, mikä on osoitus hänen kolumniensa arvostuksesta. Lisäksi Hiten kirjoittama ”Out of the Box” -kolumni on ilmestynyt GamingReport-sivustolla.
The Unforgiven

| ”The Unforgiven” Metallica |
| --- | --- | --- |

Singlen tiedot
 Albumilta: Metallica
 Äänitetty : lokakuu 1990, One on One Studios, Los Angeles
 Julkaistu: 28. lokakuuta 1991
 Formaatti: LP, CDS, MC
 Tekijä(t): James Hetfield, Lars Ulrich, Kirk Hammett
 Tuottaja(t): Bob Rock, James Hetfield, Lars Ulrich
 Tyylilaji: heavy metal, power ballad
 Kesto: 06.26
 Levy-yhtiö: Elektra
Metallican muut singlet
| ”Enter Sandman” 1991 | ”The Unforgiven” 1991 | ”Nothing Else Matters” 1992 |
The Unforgiven on Metallican kappale ja toinen single yhtyeen nimialbumilta Metallica.
Kesällä 1997 Metallica julkaisi kappaleen jatko-osan ”The Unforgiven II”. Vuoden 1991 versiosta on levytetty livemateriaalia Monsters Of Rock -kiertueelta albumille Live Shit: Binge & Purge. ”The Unforgiven II” on julkaistu albumilla ReLoad. Molemmat albumit ovat myyneet yli platinalevyrajan. Syyskuussa 2008 julkaistulla Death Magnetic -albumilla on ”The Unforgiven III”.  Kappale on myös mukana Guitar Hero: Metallica -pelissä.
Kappaleet

The Unforgiven – 6.27
Killing Time – 3.05
The Unforgiven (Radio Edit) – 4.59
The Unforgiven – 6.29
Killing Time – 3.08
The Unforgiven (Demo)
Aiheesta muualla

Metallica - The Unforgiven (Official Music Video) YouTubessa
Discogs
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Unforgiven (song)
Käännös suomeksi
Kirkon parlamentti

| Kirkon parlamentti |
| --- | --- |

Kirjailija:  Mikko Juva
Kansitaiteilija:  Kosti Antikainen
Kieli:  suomi
Genre:  tietokirjallisuus
Kustantaja:  Otava
Julkaistu:  1976
Sivumäärä:  242
ISBN:  951-1-04142-8
Löydä lisää kirjojaKirjallisuuden teemasivulta
Kirkon parlamentti: Suomen kirkolliskokousten historia 1876–1976 on Helsingin yliopiston kanslerin Mikko Juvan kirjoittama teos Suomen evankelis-luterilaisen kirkon ylimmän sisäisen päätöksentekoelimen, kirkolliskokouksen, historiasta.
Kirja käsittelee 21:tä varsinaista kirkolliskokousta, jotka kokoontuivat ensin kymmenen vuoden ja vuodesta 1893 lähtien viiden vuoden välein, sekä näiden kokousten väliin sijoittuvia ylimääräisiä kirkolliskokouksia. Lisäksi Juva käsittelee lyhyesti vuoden 1974 kirkolliskokousuudistuksen jälkeistä aikaa. Tuolloin kirkolliskokous alkoi kokoontua kahdesti vuodessa.
Kirjahankkeen taustalla oli vuoden 1963 kirkolliskokouksen päätös, mutta alun perin laajaksi aiottu teos supistui Juvan siirryttyä Helsingin yliopiston Suomen ja Skandinavian kirkkohistorian professorin virasta yliopiston hallintotehtäviin. Kymmenen ensimmäisen kirkolliskokouksen osalta teos pohjautuu Juvan oppilaiden laatimiin pro gradu -tutkielmiin.
Teologiseen Aikakauskirjaan teoksen arvioinut Samuli Pentikäinen luonnehti kirjaa linjakkaasti kirjoitetuksi yleiskatsaukseksi, jossa kirkolliskokouksen aikahistoriallinen sidonnaisuus on näkyvillä. Toisaalta hän jäi kaipaamaan tarkempaa asiahakemistoa ja keskeisimpien uudistushankkeiden tiivistettyä kronologista esitystä teoksen loppuun. Mikkelin piispa Kalevi Toiviainen tulkitsi kirjan nimen viittaavan siihen, miten pahasti konsiilin idea oli unohtunut ja hämärtynyt Suomen evankelis-luterilaisessa kirkolliskokouksessa.
Kirkolliskokouksen historia sai jatkoa vuonna 2014, jolloin ilmestyi teologian tohtori Jaakko Olavi Antilan kirjoittama historiateos Kansankirkko ristipaineessa: Suomen luterilainen kirkolliskokous 1974–2011.
TU9

TU9 German Institutes of Technology e. V. on yliopistoryhmä, joka koostuu yhdeksästä Saksan maineikkaammista, vanhimmista ja suurimmista yliopistoista, joiden tutkimuksen painopiste on insinööritieteet ja teknologia. Jäsenyliopistot ovat:
RWTH Aachen
TU Berlin
Braunschweigin teknillinen yliopisto
TU Darmstadt
TU Dresden
Hannoverin Gottfried Wilhelm Leibniz -yliopisto
KIT
TU München
Stuttgartin yliopisto
Killing an Arab

| ”Killing an Arab” The Cure |
| --- | --- | --- |

Singlen tiedot
 Albumilta: Boys Don’t Cry
 Julkaistu: joulukuu 1978 helmikuu 1979 (uudelleenjulkaisu)
 Tekijä(t): The Cure
 Tuottaja(t): Chris Parry
 Tyylilaji: post-punk
 Kesto: 02.21
 Levy-yhtiö: Small Wonder, Fictional
The Curen muut singlet
|   | ”Killing an Arab” 1978 | ”Boys Don’t Cry” 1979 |
”Killing an Arab” on brittiläisen The Cure -yhtyeen ensimmäinen single. Se nauhoitettiin samaan aikaan yhtyeen debyyttialbumi Three Imaginary Boysin (1979) kanssa, mutta sitä ei kuitenkaan otettu mukaan levylle. Sen sijaan se julkaistiin vuotta myöhemmin albumilla Boys Don't Cry.
Kappaleen ei yhtyeen mukaan ole tarkoitus sisältää rasistisia piirteitä, vaan se kertoo Robert Smithin tulkinnan Albert Camus'n Sivullisen käännekohdasta. Kappaleen sanoitukset kertovat Meursaultin, romaanin päähenkilön, tekemästä murhasta, jonka kohteena on arabi.
”Killing an Arab” herätti paljon huomiota ympäri maailmaa, sillä sen ajateltiin innoittavan väkivaltaisuuksia arabeja kohtaan. The Cure joutui laittamaan ensimmäiselle kokoelmalevylleen varoitustarran, jossa kehotetaan välttämään kappaleen rasistista käyttöä. ”Killing an Arab” oli ainoa Three Imaginary Boys -albumin single, jota ei lisätty albumin uuteen versioon (2004), eikä myöskään Greatest Hits -kokoelmaan (2001).
Vuonna 2005 The Cure esitti ”Killing an Arab” -kappaletta useilla festivaaleilla ympäri Eurooppaa niin, että sen nimi ja sanoitukset olivat muutettu muotoon ”Kissing an Arab”. Kun The Cure esiintyi Royal Albert Hallissa vuonna 2006, kappale sai nimekseen ”Killing another”.
TTYLXOX

| ”TTYLXOX” Bella Thorne |
| --- | --- | --- |

Singlen tiedot
 Albumilta: Shake It Up: Live 2 Dance
 Äänitetty : 2012
 Julkaistu: 6. maaliskuuta 2012
 Formaatti: digitaalinen lataus, CDS
 Tekijä(t): Jeannie Lurie, Aris Archontis, Chen Neeman
 Tyylilaji: elektroninen musiikki, R&B
 Kesto: 02.34
 Levy-yhtiö: Walt Disney
Bella Thornen muut singlet
| ”Watch Me” 2011 | ”TTYLXOX” 2012 | ”Fashion Is My Kryptonite” 2012 |
TTYLXOX, eli  Talk To You Later Kiss Hug Kiss on Bella Thornen single, joka kuullaan Shake It Up: Live 2 Dance -soundtrackillä. Kappaleessa esiintyy useita nettislangissa käytettyjä kirjainyhdistelmiä, kuten IDK (I don't know = en tiedä), LMHO (laughing my head off = nauran katketakseni) ja BFF (best friends forever = parhaat ystävät ikuisesti).
TTYLXOX tuli myyntiin iTunesissa 6.3.2012 ja mash up -musiikkivideo julkaistiin 9.3.2012 Youtubessa.
Keisari Maksimilianin teloitus

Édouard Manet: Keisari Maksimilianin teloitus (1869), viimeisin, suurin ja tunnetuin versio aiheesta.
Keisari Maksimilianin teloitus (ransk. L’Exécution de Maximilien) on ranskalaisen taidemaalarin Édouard Manet’n historiamaalaus, joka esittää syrjäytetyn Meksikon keisari Maksimilian I:n teloitusta vuonna 1867.
Manet teki aiheesta vuosina 1867–1869 kolme suurta öljymaalausta, yhden öljyluonnoksen sekä yhden litografian. Tunnetuin on vuosina 1868–1869 valmistunut viimeinen ja suurin versio, johon Manet on kuvannut myös teloitusta seuraavan yleisön. Tämän maalauksen leveys on 305 ja korkeus 252 senttimetriä. Se kuuluu nykyään Mannheimin taidehallin kokoelmiin. Lontoon National Galleryssa on toinen, pienempi versio, joka on Manet’n kuoleman jälkeen leikattu osiin. Maalauksen kolmas versio on Bostonin Museum of Fine Artsissa, pienempi luonnos Kööpenhaminan Glyptotekissa ja litografiakuva New Yorkin Metropolitan Museum of Artissa.
Manet’n selkeänä esikuvana oli Francisco de Goyan maalaus Toukokuun kolmas 1808 vuodelta 1814. Kuten Goya, myös Manet on kuvannut teloitusryhmän jäsenet takaapäin niin, ettei heidän kasvojaan voi nähdä, mikä korostaa teloitukseen liittyvää persoonatonta julmuutta. Manet ei kuitenkaan pyri Goyan tavoin vetoamaan dramatiikalla katsojan tunteisiin, vaan esittää teloituskohtauksen viileän realistisesti kuvattuna ja etäisyyttä ottaen.
Teoksen historiallinen tausta

Vallasta syöstyn keisari Maksimilianin teloitus meksikolaisten tasavaltalaisten käsissä kesäkuussa 1867 järkytti ranskalaisia, koska Ranskan keisari Napoleon III oli neljä vuotta aiemmin määrännyt sotaretken Meksikoon Maksimilianin nostamiseksi valtaistuimelle, mutta joutunut myöhemmin vetämään joukkonsa pois. Nukkehallitsija Maksimilian ei pystynyt säilyttämään valtaansa ilman ranskalaisten tukea, joten tasavaltalaishallitus kukisti hänet nopeasti ja hänet teloitettiin 19. kesäkuuta 1867. Tieto Maksimilianin kuolemasta saapui Eurooppaan 1. heinäkuuta. Kun Ranskan sotaretken ponnistelut näin valuivat tyhjiin, Ranskan koettiin tulleen nöyryytetyksi. Keisari Napoleon III:n hallintoa ja ulkopolitiikkaa aatteellisista syistä vastustanut Manet päätti saman tien tarttua aiheeseen.
Keisari Maksimilianin teloitus sisältää useita yksityiskohtia, jotka viittaavat teloitusta koskeneisiin tarinoihin. Yhdessä Maksimilianin kanssa ammuttiin hänelle uskollisina pysyneet meksikolaiset kenraalit Tomás Mejía ja Miguel Miramón. Euroopassa tuolloin kiertäneiden selostusten mukaan miehet olisivat pidelleet toisiaan kädestä teloitusryhmän edessä, ja Manet liitti tämän yksityiskohdan maalaukseensa. Myöhemmin tieto on osoittautunut perättömäksi. Oikealla seisovan kenraali Miramónin tarkasti kuvatut kasvot Manet maalasi todennäköisesti käyttäen lehtikuvaa mallinaan. Teloitusryhmän sotilaille on kuvattu samanlaiset säärystimet kuin Ranskan keisarillisen armeijan joukoilla tuohon aikaan oli. Tämä on tulkittu siten, että Manet vihjasi keisari Napoleon III:n olevan vastuussa Maksimilianin kuolemasta. Keisari Maksimilianin teloitusta ei poliittisista syistä voitu asettaa näytteille Ranskassa sen valmistumisen jälkeen. Ainoastaan maalauksen tunnetuin versio oli näytteillä yhden kerran Manet’n elinaikana, vuonna 1879 Yhdysvalloissa.
Aiheesta muualla

Kuvia tai muita tiedostoja aiheesta Keisari Maksimilianin teloitus Wikimedia Commonsissa
Aikajana teoksen synnystä (englanniksi) MoMA
Manet’n ensimmäinen versio maalauksesta vuodelta 1867.
Killing Time

| ”Killing Time” Doom Unit |
| --- | --- | --- |

Singlen tiedot
 Albumilta: Cross the Line
 Julkaistu: 12. lokakuuta 2009
 Tyylilaji: heavy metal, hard rock
 Kesto: 03.57
 Levy-yhtiö: Hype
Listasijoitukset
  Latauslista: 27.
Doom Unitin muut singlet
|   | ”Killing Time” 2009 | ”Chameleon” 2009 |
Killing Time on suomalaisen heavy metal -yhtye Doom Unitin esikoisalbumin Cross the Line ensisingle, joka julkaistiin 12. lokakuuta 2009. Killing Time sai ilmestyessään suurta suosiota ja paljon radiosoittoaikaa, ja nosti Doom Unitin tunnettavuutta. Alun perin Killing Time sävellettiin Skeleton Crew -kauhuelokuvan soundtrackia varten. Kappale kuultiin myös Harper’s Island -TV-sarjan tunnusmusiikkina. Kappaleen on kirjoittanut yhtyeen laulaja-kitaristi Jape Ylinikka.
Kappale debytoi Suomen virallisen latauslistan sijalla 27, ja pysyi listalla yhteensä 2 viikkoa. Kappaleesta julkaistiin musiikkivideo.
Kirkon kulttuuripalkinto

Kirkon kulttuuripalkinto on Suomen evankelis-luterilaisen kirkon jakama kulttuuripalkinto. Se on jaettu vuodesta 1992 lähtien, jolloin kirkon kuvataide- ja musiikkipalkinnot yhdistettiin. Vuosittain myönnettävä kulttuuripalkinto annetaan tunnustuksena kristillisen sanoman kannalta merkityksellisestä luovasta tai esittävästä taiteellisesta toiminnasta tai kulttuuriteosta. Palkinnon suuruus on 6 000 euroa. Saajan valitsee erillinen kulttuuripalkintotyöryhmä, jonka nimeää kirkkohallitus.
Kirkon kulttuuripalkinnon saajat

Palkinnon ovat saaneet:
| --- | --- |
 1992 lausuntataiteilija Ritva Ahonen  1993 kirkko-ooppera Ulstadiuksen yhteistyöprojekti  1994 Kyrönniemen hiljaisuuden keskus Vieremällä ja Kehitysvammaisten videokerho KeViKe Satakunnassa  1995 kirjailija Anne Fried  1996 näyttelijä, professori Veikko Sinisalo  1997 Tyrvään Pyhän Olavin kirkon kunnostamiseen liittyvä kansalaistoiminta  1998 teatteriohjaaja Marjatta Haapanen  1999 rovasti Tauno Sarantola  2000 kapellimestari Kari Tikka  2001 arkkitehti Bey Heng ja Sotavainajien muiston vaalimisyhdistys  2002 professori, teatteriohjaaja Paavo Liski  2003 professori Päivi Setälä  2004 tekstiilitaiteilija Päikki Priha  2005 taiteilija Hannu Konola ja arkkitehti Matti Sanaksenaho  2006 elokuvaohjaajat Veikko Aaltonen ja Klaus Härö :  2007 professori Simo Heininen ja kirjailija Tytti Issakainen  2008 professori Reijo Pajamo ja director musices, musiikkisihteeri Kaija Eerola  2009 kuvataiteilijat Osmo Rauhala ja Kuutti Lavonen  2010 arkkitehti Juha Leiviskä  2011 tanssija-koreografi Tiina Lindfors  2012 Kauneimmat joululaulut -tapahtuma  2013 kirjailija Ulla-Lena Lundberg romaanista Jää  2014 musiikkitoimittaja Risto Nordell  2015 laulaja-lauluntekijä Jaakko Löytty  2016 teatteriohjaaja Arto Myllärinen ja kirkkoteatteriohjaaja Jouni Laine  2017 kielitieteilijä, akateemikko Kaisa Häkkinen  2018 muusikko Juhani Aaltonen  2019 runoilija Pekka Kivekäs ja kuvataiteilija Annukka Laine  2020 ohjaaja John Webster  2021 kirjailija Pirkko Saisio  2022 kirjailija ja runoilija Anna-Mari Kaskinen  2023 tapahtumatuottaja Jukka Ahokas ja muusikko Jukka Leppilampi
Kevätpäiväntasaus

Kevätpäiväntasaus
Kevätpäiväntasaus eli kevättasaus on se hetki, jolloin Auringon keskipiste siirtyy eteläiseltä tähtitaivaalta pohjoiselle tähtitaivaalle, eli ylittää taivaanekvaattorin etelästä pohjoiseen. Syynä on Maan kiertoliike Auringon ympäri ja maan kalteva pyörimisakseli Aurinkoon nähden: ennen kevätpäiväntasausta pohjoinen pallonpuolisko on kääntyneenä poispäin Auringosta, kevättasauksen jälkeen taas kohti aurinkoa. Kevätpäiväntasaus sijoittuu 19. ja 21. maaliskuuta välille.
Auringon suuntaa tähtitaivaalla kevättasauksen hetkellä kutsutaan kevättasauspisteeksi. Se on vuodesta toiseen lähes vakio, joskin muuttuu hitaasti akselin prekession vuoksi.
Ajankohta

Peräkkäisten kevätpäiväntasausten väliä kutsutaan trooppiseksi vuodeksi. Sen pituus on jokseenkin vakio, noin 365,24 vuorokautta. Koska kalenterivuodessa on kuitenkin kokonainen määrä päiviä, pohjoisen pallonpuoliskon kevätpäiväntasauksen ajankohta kalenterissa vaihtelee nykyisin 19. maaliskuuta ja 21. maaliskuuta välillä. Tavallisena vuonna kevätpäiväntasaus on 5 tuntia ja 49 minuuttia myöhemmin ja karkausvuonna 18 tuntia 11 minuuttia aikaisemmin kuin edellisenä vuonna. Karkausvuosien tasapainottavan vaikutuksen vuoksi tasaus pääsee kalenterissa siirtymään tätä enemmän vasta tuhansien vuosien aikavälillä.
Päivän pituus

Nimi päiväntasaus viittaa siihen, että kevätpäiväntasauksen aikoihin yö ja päivä ovat kaikkialla maapallolla osapuilleen yhtä pitkät, kumpikin 12 tuntia. Aurinko näyttää silloin nousevan suoraan idästä ja laskevan suoraan länteen, paitsi navoilla, joilla aurinko näkyy aivan horisontissa. Keskipäivällä aurinko paistaa päiväntasaajalla kohtisuoraan eli zeniitistä, sillä auringon keskipiste siirtyy taivaanekvaattorin eteläpuolelta pohjoispuolelle.
Käytännössä yö ja päivä eivät ole täsmälleen yhtä pitkät, mihin on kaksi syytä. Ensinnäkin päivä määritellään almanakoissa yleensä auringon yläreunan, ei keskipisteen mukaan; yläreuna nousee jo ennen keskipistettä ja laskee keskipisteen jälkeen. Toiseksi ilmakehä taittaa valoa maata kohti, mikä edelleen pidentää päivää maanpinnalta katsottuna. Näin ollen valoisa aika päiväntasaajalla on 7 minuuttia pidempi, jolloin yön ja päivän eroksi tulee 14 minuuttia. Ero kasvaa napoja kohti, koska aurinko ei siellä nouse ja laske suorassa kulmassa horisonttiin nähden vaan loivemmin, jolloin nousu ja lasku kestävät pidempään.
Kevättasauksena päivän piteneminen pohjoisella pallonpuoliskolla on nopeimmillaan. Siitä piteneminen alkaa hidastua kohti kesäpäivänseisausta, jolloin piteneminen kääntyy lyhenemiseksi.
Juhlapäivä

Iranissa kevätpäiväntasaus merkitsee virallista uutta vuotta (Noruz). Sitä on juhlittu yli 3 000 vuoden ajan ja se on vuoden tärkein juhlapäivä. Persialaisen uuden vuoden juuret ulottuvat muinaiseen uskontoon zarathustralaisuuteen.
Jotkut viettävät ympäristönsuojelun teemapäivää Maan päivää kevätpäiväntasauksena.
Suomen Lähetysseura on vuodesta 1992 viettänyt Tasaus-päivää kevät- ja syyspäiväntasauspäivänä. Tasaus-päivänä muistutetaan globaalin hyvinvoinnin jakautumisesta epätasaisesti.
Kevätpäiväntasaus eri vuosina Suomessa

Kellonajat ovat UTC+2-aikaa.
| 0 | 1 | 2 |
| --- | --- | --- |
|  2000: 20. maaliskuuta 9.35  2001: 20. maaliskuuta 15.31  2002: 20. maaliskuuta 21.16  2003: 21. maaliskuuta 3.00  2004: 20. maaliskuuta 8.49  2005: 20. maaliskuuta 14.33  2006: 20. maaliskuuta 20.26  2007: 21. maaliskuuta 2.07  2008: 20. maaliskuuta 7.48  2009: 20. maaliskuuta 13.44  |  2010: 20. maaliskuuta 19.32  2011: 21. maaliskuuta 1.21  2012: 20. maaliskuuta 7.14  2013: 20. maaliskuuta 13.02  2014: 20. maaliskuuta 18.57  2015: 21. maaliskuuta 0.45  2016: 20. maaliskuuta 6.30  2017: 20. maaliskuuta 12.29  2018: 20. maaliskuuta 18.15  2019: 20. maaliskuuta 23.58  |  2020: 20. maaliskuuta 5.50  2021: 20. maaliskuuta 11.37  2022: 20. maaliskuuta 17.33  2023: 20. maaliskuuta 23.24  2024: 20. maaliskuuta 5.06  2025: 20. maaliskuuta 11.01  2026: 20. maaliskuuta 16.45  2027: 20. maaliskuuta 22.24  2028: 20. maaliskuuta 4.16  2029: 20. maaliskuuta 10.01  |
Khalil Small

| Khalil Small> Henkilötiedot |
| --- | --- |
Koko nimi:  Khalil Small
Syntynyt: 19. huhtikuuta 1995 (ikä 29) Chicago, Illinois, Yhdysvallat
Kansalaisuus:   Yhdysvallat
Koripalloilija
Pituus:  188 cm
Paino:  98 kg
Sarja:  Korisliiga
NBA-varaus:  ei varattu 2018
Pelaajaura
Yliopistojoukkueet
2014–2018:  UW-Green Bay
Seurajoukkueet
2018–2019 2019–2020:  Kobrat Tampereen Pyrintö
Khalil Small (s. 19. huhtikuuta 1995 Chicago, Illinois) on yhdysvaltalainen koripalloilija, pelipaikaltaan takamies. Hän on pelannut ammattilaisena Suomen pääsarjassa.
Elämä ja ura

Small pelasi yliopistokoripalloa University of Wisconsin–Green Bayn joukkueessa vuosina 2014–2018. Viimeisellä yliopistokaudellaan hänen tilastokeskiarvonsa olivat 18,2 pistettä, 6,7 levypalloa, 3,3, korisyöttöä ja 1,3 riistoa per ottelu, ja hänet valittiin konferenssinsa tähdistöviisikkoon. Lisäksi hänet valittiin konferenssin puolustustähdistöviisikkoon kahdesti.
Yliopistouransa jälkeen Small siirtyi ammattilaiseksi Eurooppaan tehtyään elokuussa 2018 sopimuksen Suomen pääsarjassa pelanneen Kobrien kanssa. Small kirjautti runkosarjassa 17,7 pistettä ja 6,0 levypalloa ottelua kohden ja oli koko sarjan vetailussa pistekeskiarvollaan yhdeksäs. Sarjan piste-ennätyksensä (35) hän heitti joulukuussa Kouvoja vastaan. Kobrat ei edennyt kauden päätteeksi pudostuspelivaiheeseen.
Syyskuussa 2019 Small jatkoi pelaamista Suomen pääsarjassa Tampereen Pyrinnössä, missä hän pelasi etupäässä heittävänä takamiehenä. Runkosarjassa Small kirjautti parhaimmillaan yhdessä ottelussa 32 pistettä. Pyrintö sijoittui runkosarjassa lopulta viidenneksi kauden keskeydyttyä pysyvästi koronaviruspandemian vuoksi.
Aiheesta muualla

Khalil Small basketball profile eurobasket.com (englanniksi)
Taylor Schilling

| Taylor Schilling |
| --- | --- |
 Taylor Schilling PaleyFest 2014 -tapahtumassa.
Henkilötiedot
Syntynyt: 27. heinäkuuta 1984 (ikä 40)  Boston, Yhdysvallat
Ammatti:  näyttelijä
Näyttelijä
Aktiivisena:  2007–
Merkittävät roolit:  Piper Chapman (Orange Is the New Black)
Aiheesta muualla
IMDb 
Taylor Jane Schilling (s. 27. heinäkuuta 1984, Boston, Yhdysvallat) on yhdysvaltalainen näyttelijä. Hän tuli tunnetuksi Piper Chapmanin roolista Netflixin televisiosarjassa Orange Is the New Black (2013–), josta hän on ollut ehdolla Golden Globe -palkinnon saajaksi vuosina 2014 ja 2015 sekä Emmy-palkinnon saajaksi vuonna 2014. Hän teki elokuvadebyyttinsä vuonna 2007 elokuvassa Dark Matter. Hän on näytellyt myös pääosaa televisiosarjassa Mercyn sairaala (2009–2010) ja esiintynyt esimerkiksi elokuvissa Argo (2012), The Lucky One (2012) ja The Titan (2018).